**CENU APTAUJA Nr. TNPz 2022/116**

**“Talsu novada pašvaldībai piekritīgo zemes vienību kadastrālā uzmērīšana”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:Talsu novada pašvaldībai piekrītošas zemes vienības, kurām nepieciešama pirmreizējā zemes kadastrālā uzmērīšana.
	2. Prasības norādītas 1. pielikumā – Tehniskajā specifikācijā.
	3. **Paredzamais līguma izpildes laiks:** 11 (vienpadsmit) nedēļu laikā no līguma noslēgšanas brīža vai līdz līguma summas 9999,99 EUR bez PVN pilnīgai apguvei, atkarībā no tā apstākļa, kurš iestāsies pirmais.
	4. Darbu izpildes vieta: Talsu novada teritorija.
	5. Līgums ar šīs cenu aptaujas uzvarētāju tiks noslēgts pēc šīs cenu aptaujas rezultātā noskaidrotā finansējuma apjoma, kas nepieciešams pakalpojuma veikšanai, pieprasīšanas, apstiprināšanas un saņemšanas Talsu novada pašvaldībā.
2. **Piedāvājuma iesniegšanas vieta:**
	1. Piedāvājumu var iesniegt, nosūtot uz e-pastu uz adresi: iepirkumi@talsi.lv līdz **2022. gada 14. oktobrim, plkst. 11.00**.
	2. Kontaktpersona: Īpašumu un vides aizsardzības nodaļas vadītāja Inga Romaško, tālr. 26451501, e-pasts: inga.romasko@talsi.lv.
	3. Iesūtot piedāvājumu, pretendentiem **obligāti** jānorāda:Pieteikums cenu aptaujai Nr. TNPz 2022/116 “Talsu novada pašvaldībai piekritīgo zemes vienību kadastrālā uzmērīšana”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskajai specifikācijai.
	3. Piedāvājums jāiesniedz, aizpildot 2. pielikumu – Pretendenta pieteikumu un finanšu piedāvājumu par 3.pielikumā norādītajām zemes vienībām.
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Rēķina apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas un rēķina par katru zemes vienību atsevišķi.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, vai iestādei pieejamajam finansējumam.